Kajol
Kajol (namo lahia Kajol Mukherjee; 5 Agustus 1974), satalah manikah disabuik juo Kajol Devgan,[1] adolah surang aktris pilem India nan karya-karyanyo tarutamo pado sinema Hindi. Lahia dari kaluargo Mukherjee-Samarth, inyo adolah anak padusi dari aktris Tanuja dan mantan sutradara Shomu Mukherjee. Malalui karirnyo di Bollywood, Kajol lah mambuek dirinyo jadi salah surang aktris tapopuler di India. Inyo adolah panarimo babagai pangaragoan, di antaronyo manang anam Filmfare Awards dari duo baleh nominasi, dan jo almarhumah eteknyo Nutan mamacik gala pamanang Best Actress tabanyak pado Filmfare.[2] Pado 2011, Pamarentah India mambarinyo pangaragoan Padma Shri, yaitu pangaragoan untuak urang sipil tatinggi di nagara ko.
Kajol mamulai akting dalam pilem drama romantis nan indak sukses, Bekhudi (1992), samaso inyo masih sakola. Inyo lalu baranti sakola untuak labih takun dalam akting, dan mancapai sukses komersial patamonyo pado pilem thriller Baazigar (1993). Inyo samakin tanamo dek taruih manjadi pamain utamo pado babarapo pilem drama romantis, antaro lain Dilwale Dulhaniya Le Jayenge (1995), Pyaar Kiya To Darna Kya (1998), Pyaar To Hona Hi Tha (1998), Kuch Kuch Hota Hai (1998), dan Kabhi Khushi Kabhie Gham... (2001). Kajol lai mandapek pujian kutiko bamain di lua tipe paran nan biaso taun 1997 pado pilem misteri Gupt: The Hidden Truth dan taun 1998 pado pilem thriller psikologi Dushman. Satalah sampek baranti main pilem panuah wakatu sajak 2001, Kajol baliak lai taun 2006 dalam pilem thriller romantis Fanaa, dan indak rutin malanjuikan dalam babarapo pilem drama sabagai paran utamo, pado U Me Aur Hum (2008), My Name Is Khan (2010), We Are Family (2010), dan komedi-drama Dilwale (2015), di mano pilem nan taakia tu manjadi salah satu pilem Hindi bapanjualan tatinggi. Dek sabab tu inyo pun manjadi salah satu aktris India nan palaing sukses.[3][4]
Di lua kagiatan bamain pilem, Kajol adolah surang aktivis sosial dan dikana dek karajonyo di bidang kasejahteraan jando jo anak-anak, nan karano tu inyo mandapek pangaragoan Karmaveer Puraskaar pado 2008. Inyo turuik juo jadi hakim pado acaro reality show mancari bakat pado Zee TV, Rock-N-Roll Family, sarato manjadi manajer pado parusaoan Devgn Entertainment and Software Ltd. Kajol manikah jo aktor Ajay Devgan sajak 1999 dan punyo duo anak.
Rujuakan[suntiang | suntiang sumber]
- ↑ Kajol (4 August 1999).
- ↑ "Kajol: Awards & Nominations". Bollywood Hungama. Diarsipkan dari versi asli tanggal 4 December 2009. Diakses tanggal 23 July 2010.
- ↑ Bollywood News Service (1 February 2008). "You, me aur Kajol". The Hindu. Diarsipkan dari versi asli tanggal 29 August 2008. Diakses tanggal 30 May 2009.
- ↑ "Women we love story Part 2/7". Filmfare. 12 April 2010. Diarsipkan dari versi asli tanggal 16 April 2010. Diakses tanggal 11 September 2012.
Pautan lua[suntiang | suntiang sumber]
- (Inggirih) Kajol pado Internet Movie Database.
min_Latn min_Latn min_Latn min_Latn min_Latn ltz_Latn ban_Latn min_Latn ban_Latn min_Latn min_Latn